Urge

Urge er et brusprodukt fra Coca-Cola Company. Urge ble først lansert i Norge som et test-produkt. 

Urge kom så til flere europeiske land i 1996 og ble raskt populær. Dette førte til at Coca-Cola valgte å lansere Urge i USA for å konkurrere med Pepsis Mountain Dew. Der fikk drikken navnet «Surge» i stedet. Den amerikanske versjonen hadde i tillegg et grønt fargestoff, i motsetning til det gule som blir brukt i Norge. I Danmark og Sverige ble drikken lansert som «Urge». I september 2017 ble en sukkerfri variant på oransje flaske lansert kun på 0,5 l-flaske.Coca-Cola slipper tre sukkerfrie nyheter Side2

Surge solgte bra i de første årene i USA, men salgstallene begynte etter hvert å stupe. Ifølge Coca-Colas norske hjemmesider er Norge nå det eneste landet hvor Urge selges. Opprinnelig ble Urge solgt i både 0,5 l- og 1,5 l-flasker, men etter en stund gikk man over til å selge kun 0,5 liters-flasker. Det ble også en periode produsert 0,33 l-bokser med Urge. Etter en aksjon på nettsamfunnet Facebook bestemte Coca-Cola Company seg for å starte opp igjen produksjonen av Urge på 1,5 l-flasker. Disse ble igjen tilgjengelige 1. september 2008.

Delvis på bakgrunn av protester fra Surge-entusiaster, som websiden SaveSurge.orgSaveSurge.org , valgte Coca-Cola Company å lansere Vault i USA i 2006. Drikken sies å ha enkelte likhetstrekk med Surge.

Urge Intense var en energidrikk som ble solgt på 0,5 l bokser.

 Surge 
Surge er en brus først introdusert i Norge (under navnet Urge) som et testprodukt i 1996 av Coca-Cola Company for å konkurrere med Pepsis Mountain Dew. Urge slo an i Norge, og i 1997 ble Surge lansert i USA. I Norge, Sverige og Danmark ble det originale navnet, Urge, beholdt.

I 2003 fjernet de Surge fra hyllene i USA.

Urge fantes på både 0,5 liters- og 1,5 litersflasker, men 1,5 litersflaskene gikk ut av produksjon i 1999 fordi de ikke solgte nok. Etter en Facebook-kampanje i 2008 bestemte Coca-Cola Company seg for igjen å lage Urge på 1,5 litersflasker. 1,5 litersflaskene kom i butikkene 1. september 2008. Etter dette har også Urge lansert produktet på brusbokser.
 Se også 
 E-nummer

 Referanser 

 Eksterne lenker 

Kategori:Brus
Kategori:The Coca-Cola Company
Kategori:Varemerker